Dis 'n groot eer en voorreg vir ons om met ons eie Braford bulle te werk vir die ALFA skou. Die bulle word mak gemaak vir die jeugskou en inter- ras kompetisie. Die bulle word ook binne die volgende paar weke gekeur en ons sien uit om een of twee van hulle op die nasionale veiling aan te bied volgende jaar.
Morgenzon Landbou Akademie se seuns help met die kuikens. Kuikens word weekliks geweeg en geënt. Die seuns help gewoonlik met die bestuur van die hok. Dit is 'n fees om 'n landtie te wees. Dankie vir julle harde werk.
Ons graad 11 leerders is hard aan die werk saam met Mnr. Alex en Mnr. WJ om die slag-osse gereed tekry vir die ALFA skou in September. Die voerkraal projek vorm deel van die leerders se Pat punt vir die einde van die jaar. Baie dankie aan al die borge dit word opreg waardeer.
Die graad 12 lanboubestuur leerders het praktiese opleiding gehad saam met oom Manie Swartz. Dit leerders het praktiese lesse gehad en het gehelp met dragtigheid ondersoeke, brandmerk van beeste, onthoring en spuit van beeste. Baie dankie oom Manie vir al oom se hulp en raad.
Leer ken jou diere!!
Op Vrydag 7 Junie het Natasha Dafel vir ons meer kom vertel oor Dwerg Angora Hasies. Die leerders het na die tyd vrae beantwoord en kon die hasies vryf. Hulle het dit vreeslik baie geniet. Baie dankie Natasha vir die moeite met die kinders.
Liefde die Klein skooltjie se personeel en kinders.
Graad 7 Natuurwetenskappe prakties
Ons behandel die eienskappe van materiale en toets verskillende soorte papier se skeursterkte. Die plastieksak wen met 163 albasters wat in die glas kon pas voor dit begin skeur het. Tinfoelie staan laaste in die ry met slegs 6 albasters voor dit skeur.
Die graad 9 leerders het die 4de Nasionale Braford veiling gaan bywoon. Dit was vir hulle 'n groot voorreg om daar te kon wees. Mnr.Stefan van der Merwe het vir hul 'n kort kursus aangebied oor die klasifiseering van 'n voortreflike bul. Die skool het ook vir hul dragtige verse aangekoop op die veiling. Graag bedank ons mnr. Gert van der Merwe vir al sy reëlings asook die telersgenootskap vir die positiewe bydrae en hulp wat hul die skool bied.
Ons plaas skool se personeel trek vandag swart aan. Ons weet ons kleredrag gaan nie die moorde op ons boere en hul gesinne stop nie. Ons weet ons 30 hempies is 'n klein druppel in die emmer. Ons simpatiseer met ons leerders, ouers en boere van ons omgewing wat geliefdes verloor het of self slagoffers was van 'n plaasaanval. Ons salueer ons buurtwag, ons whatsapp veiligheidsgroepe, ons bure, ons beskermers vir die vinnige reaksie op 'n noodroep. JULLE maak 'n verskil.
Ons trek swart aan vandag want dit maak ons emosies sigbaar. Dit maak die pyn in ons harte, ons woede, ons meegevoel, tasbaar. Dit wys vir ander daar is nog mense wat soos hulle voel. Ons trek swart aan vir die gevalle boere en gesinne waaroor die media geswyg het. Ons trek swart aan om ons gemeenskap saam te bind. Ons ondersteun die veldtog teen plaasmoorde. In God stel ons ons vertroue. Hy is ons toevlug en ons sterke
KANSA 5KM PIENK STAP, 26 OKTOBER 2017, MLA
Geskryf deur Marina van Eck
Kanker is seker een van dié gevreesde uitsprake oor mens se lewe...net oorlewendes kan getuig van die stryd en verlammende wete dat tyd kosbaar is en geleef moet word in 'n positiewe gees. Só is die hoop om 'n kwaliteit lewe te lei met geliefdes terwyl jy nog kan.
Vir sommige kanker oorlewendes is dit nie genoeg om net dankbaar te wees nie. Nee, hulle doen gemeenskapswerk om die publiek bewus te maak van Kanker, as die dief wat jou wil beroof van 'n doelgerigte aardse bestaan binne die plan wat God vir jou uiteengesit het. Getuienisse is aangehoor van 'n MLA leerder, van 'n gewese MLA onderwyseres se kind en van 'n MLA oud-leerling wat kanker oorleef het en almal daar was om KANSA te ondersteun, net soos wat KANSA daar was vir hulle, in hulle tyd van nood.
Morgenzon het pienk gegaan op 26 Oktober en 'n nagstap gehou van 5km op Morgenzon Landbou Akademie se sportveld. Gloeistokkies om die pad in die donker aan te dui om die veld, het die stappers en hardlopers se pad vergemaklik , pienk pannekoeke het die hongeriges gevoed, pienk waterbottels het die dors geles, Harry die MLA musiekjoggie het moed ingepraat en musiek gespeel om die moegheid weg te streel en dan was daar 'n verskeidenheid van pryse te wen...jy was die oudste, jongste, mooiste aangetrek, as atleet geskyn, en nog vele redes om 'n prys los te slaan.
Net soos ons elkeen dit gate uit geniet het om kommerloos deel te neem vir eie persoonlike redes aan die Stap, net so het Kasselman Sekuriteit ons veiligheid verseker gedurende ons prettyd met hulle teenwoordigheid.
Gisele Bosman van KANSA Standerton, is seker een van die passievolste werkers vir die kankersaak in Mpumalanga. Haar dryf en lewenslus is en sal vir KANSA nog vele ondersteuners werf want sy leef haar loopbaan uit deur die gemeenskap moeiteloos en soomloos betrokke te kry en dit dan boonop saam verskriklik te geniet. Sy het ook KANSA produkte kom bemark en ek moet sê die armbandjies, borsspeldjies en 'wraps' was baie gewild.
Volgende jaar is daar alreeds 'n datum vasgemaak by MLA, Morgenzon om weer pret en plesier te hê vir en saam met KANSA. Carpe diem, KANSA.
Ons graad 10 leerders van 2017 het 5 tot 8 September gaan veldskool hou by die Amsterdam Environmental Centre onder die leiding van Fanie Loots. Ons leerders is spesifiek getoets op leierskap vermoë sowel as mense verhoudings. Onder andere was ons aktiwiteite: Embleem ontwerp wat die mens, God, hul dier en natuur moes bevat; lantern bekruip; Insekte bestudeer; Boomplant; Plakkie hokkie; Uitslaap in die wildernis waar Metilda haar opkoms gemaak het(sien foto's) ; 3 Uitdagings bane( 1 vir groepwerk, 1 vir breinkrag en 1 Fiksheid toets); Huis skoonmaak; Gat gly; Dramatiseer de kunste; Bybelstudie elke oggend ens.
Ons leerders het nie 'n minuut gehad om stil te sit nie omdat program vol gedruk is. Ek glo elke leerder het iets spesifiek geleer wat hulle terug huis toe gebring het. Baie dankie aan elke ouer wat dit moontlik gemaak het vir jou kind om dit te kon bywoon.
Ons Koshuismeisies het 'n heerlike geesvang aand beleef, daar is Marshmallow's gebraai, Kondensmelk koffie gedrink en dan het hul afgeluit om vir almal te gaan intertain met samesang. Meisies jul is TOPS!! Juf. Jeanine van Aarde baie dankie vir jou aand se opoffering en reëlings vir ons meisies.
Biologie Prakties Gr. 10 -11
Ons Laerskool VLR het die ou mensies gaan besoek en heerlik gekuier waar hul, ons oumensies bederf het met sop en broodjies Chantelle ,Etienne, Andrea, Brendan, Steven, Thokosise en Carmella.
Maandag die 22ste Mei was beslis nie 'n blou Maandag vir die Grondslagfase van Morgenzon Landbou Akademie. Die leerlinge het hul jaarlikse Joldag gehad en Carnival Square by Lake Umuzi in Secunda is besoek. Die kinders het hulle gate uit geniet. Hulle het op die perdjies op die mallemeule gery, trein gery en het amper al hul energie opgebruik op die klim en klouter apparaat.
Verder is hulle bederf met 'n lekkergoed pakkie wat Juffrou Marisa spesiaal vir elkeen gepak het. Vir middag ete is hulle by Dros getrakteer op worsies, visvingers, hoendernuggets met skyfies en roomys. Hier het hulle ook weer heerlike baljaar op die springkasteel en die springmatte. Baie dankie vir elke mamma en pappa en goedhartige samaritaan wat hierdie uitstappie vir die kinders moontlik gemaak het. Hulle sal dit nog lank onthou. Baie dankie vir al die Juffrouens wat so mooi na ons kindertjies gekyk het ons as mamma's sien raak wat jul als vir hul doen.
Morgenzon Landbou Spog met hul Ford nuwe bakkie!!!
Wat meer kan ons sê, as Baie Dankie Barloworld Ford Alberton vir hierdie groot bederf. Baie dankie vir jul ondersteuning en flinke diens. Ouers indien jy in die mark is vir 'n nuwe voertuig kontak Paul by Barloworld Ford Alberton hul het baie spesiale aanbieding hou ook hierdie FB dop vir toekomstige aanbiedinge die Link word hier geplaas. Ons sien uit na al ons gelukkige kilo's in ons nuwe Ford 2.2 Enkelkajuit. Baie dankie aan Gerrie Claassen en Paul du Plessis vir hierdie besonderse bydrae wat u tot die vooruitgang van Morgenzon Landbou Akademie gelewer het.
Kyknet het die skool kom besoek die 28ste Maart 2017. Ons skool se uitdaging was om n ligte middagete voor te berei en albei spanne moes 'n souttert en slaai opgedis het.
Willow Creek Span was Charlize Smit en Shimpiwe Yende. Funky Ouma span was Sunellé Erasmus en Nicolette du Plessis
Ons leerders het baie goed gevaar. Kokkedoor Marinda was aanbieder en beoordelaar asook ons CI Troubelene Diedericks was 'n beoordelaar. Juffrou Nelmarie Erasmus was ook 'n beoordelaar.
Ons wil net dankie sê aan elkeen wat gehelp het om die dag 'n sukses te kon maak. Nerina Joubert met jou resepte en hulp met al die praktiese oefensessies en al jou ander bydrae's ook. Magda Van Niekerk met die maak van die pragtige gordyne vir die Gasvryheidsentrum. Julle hulp word opreg waardeer.
Die dag was 'n groot sukses en dra ons skool se naam uit. Dit is n fees om 'n Landtie te wees**
Die uitsending van opname gaan wees 24 Mei 2017 op Kyknet
Ons leerders doen Tegnies prakties
Ons gr9 Natuurwetenskap leerders het die week die geleentheid gehad om te kyk na selle onder die mikroskoop, dit was vir elkeen 'n groot ondervinding.
Landbou prakties 6 Febr 2017
Kalfies melkgee, koeie melk en Brafford kalfies onthoring en Multi minerale spuit.
Morgenzon Landbou Akademie wil van die geleentheid gebruik maak om vir Dawie Spies te bedank vir die waardevolle boodskap en lewenslesse wat hy vir ons Gr. 12 meegedeel het.
Mag God sy werk seën en so ook ons Gr. 12's.
Baie sterkte aan elke leerder en ouers vir hierdie tyd wat voorlê.
Dankie vir ons borge wat hierdie unieke geleertheid moontlik gemaak het.
Graad 10 uitstappie na Wig van die mensdom
Die Gr.6's het op die 30 en 31ste Augustus 2016 op hulle jaarlikse veldskool by Mooikrans. Die leerders het dit baie geniet en wou nie terug kom nie.
Gr. 11 doen Lewenswetenskap prakties van die gaswisseling. Mnr. Adriaan Van Jaarsveld geen mens kan hierdie praktiese werk ooit vergeet - dankie vir jou moeite om dit so interessant vir die leerders te maak
Hier is ons seuns besig met voorbrand - dis omtrent die hoogte punt vir ons seun om betrokke te wees by hierdie projek.
20 Mei 2016 het Dawie Leon Spies ons skool besoek. Ons leerders en personeel is in die besonderse posisie om na hierdie man te luister.
Dawie sien homself as 'n baie positiewe mens, wat lewenservaring en 'n passie het om ander mense te help deur besluite en volharding, jou maksimale potensiaal te bereik.
Jy lewe net een maal, neem regte keuses, werk hard en jou sukses kom vanself.
Gr 9 in aksie met hul kwartaallikse praktiese toets in Natuur Wetenskappe - toets van basisse en sure